סוזן פולגאר

סוזן פולגאר (בהונגרית: Polgár Zsuzsa; נולדה ב-19 באפריל 1969) היא שחמטאית יהודייה-הונגרייה-אמריקאית ילידת הונגריה בדרגת רב-אמן. אלופת העולם בשחמט לנשים בין השנים 1996–1999, חברה בהיכל התהילה העולמי של השחמט (אנ'). סוזן (או ז'וז'ה) פולגאר החלה לשחק שחמט בגיל 4. אביה, לאסלו פולגאר, לימד ואימן אותה ואת שתי אחיותיה הצעירות (יהודית וסופיה). הוא חינך את שלוש הבנות להיות ילדות פלא, ולימד אותן בין השאר את השפה הבינלאומית אספרנטו. היא הייתה בת 4 כשזכתה באליפות עיר הולדתה בודפשט לילדות עד גיל 11 ובת 12 כשזכתה באליפות העולם לבנות עד גיל 16. בילדותה ביקר בבית הקיץ של המשפחה אלוף העולם לשעבר בובי פישר. סוזן ואחיותיה שיחקו איתו שחמט בגרסה אקראית פרי המצאתו. ב-1984 הייתה סוזן לאשה מספר אחת בעולם לפי דירוג הפיד"ה, אך הישג זה נלקח ממנה באופן מלאכותי כשהגוף המנהל את עולם השחמט הוסיף למתחרותיה נקודות, בטענה שתוצאותיה מוטות כלפי מעלה מאחר שהיא נהגה לשחק בטורנירים עם גברים בעוד יריבותיה משחקות נגד נשים בלבד. תקפותו הסטטיסטית של החישוב עוררה מחלוקת בקרב קהילת השחמט ורבים ייחסו את המהלך ללחץ סובייטי. בינואר 1991 הייתה לאשה הראשונה שזכתה בתואר רב אמן בשחמט הכללי (או רב אמן "לגברים"). לפניה הוענק התואר לשתי אלופות עולם לנשים שלא עמדו בקריטריונים הרגילים. אחותה הקטנה יהודית הייתה האשה השנייה לעשות זאת, בסוף אותה שנה. ב-1992 זכתה באליפות העולם לנשים בשח בקצב בליץ וב-1996 זכתה באליפות העולם לנשים בשחמט. התואר נלקח ממנה ב-1999 לאחר מחלוקת בינה לבין הפיד"ה לגבי תנאי ההתמודדות בינה לבין הטוענת לכתר. לאחר שהיגרה לארצות הברית והייתה לשחקנית המובילה שם, החלה פולגאר בפעילות ענפה בתחום. בין השאר היא מארגנת טורניר שנתי המפגיש את אלופות המדינות השונות בארצות הברית, כותבת ספרי הדרכה ומנהלת מרכז שחמט הקרוי על שמה בעיר מגוריה ניו יורק. עם זאת, היא לא פרשה ממשחק פעיל, וב-2004 היא הובילה את נבחרת ארצות הברית (שכללה גם אירינה קראש, אנה זטונשקי וג'ניפר שהדה) למדליית כסף אולימפית חסרת תקדים, תוך כדי שהיא דוחקת את נבחרת רוסיה החזקה למקום השלישי בלבד. ביולי 2005 קבעה מספר שיאי גינס במשחק הסימולטני הגדול ביותר אי פעם. היא שיחקה במשך שש עשרה שעות נגד 1131 יריבים (326 בעת ובעונה אחת) מתוכם השכילו לגבור עליה רק 3. היא ייצגה את הונגריה ב-3 אולימפיאדות וארצות הברית באולימפיאדה אחת. היא לא הפסידה שום משחק באף אולימפיאדה שבה השתתפה. בשנת 2007 החלה לעבוד כמאמנת נבחרת הגברים של אוניברסיטת טקסס טק בארצות הברית. הקבוצה בהנהגתה זכתה באליפות המכללות האמריקאיות בשנים 2011 ו-2012. לאחר הזכייה באליפות השנייה הודיעה פולגאר כי הקבוצה כולה תחת שרביטה תעבור לאוניברסיטת ובסטר בסנט לואיס. סימן אגדסטין (בלבן) - סוזן פולגאר המשחק מוצג פעמיים: א. המשחק כולו כאשר ניתן לראות אותו בצורה רציפה, או לעצור מדי פעם ולקרוא את ההערות למשחק זה. ב. המשחק מוצג מסע אחר מסע עם הערות מפורטות ברמה בסיסית יותר כך שניתן לעקוב אחר הרעיונות של שני השחקנים. המשחק מדגים היטב עקרונות של פיתוח מסודר של הכלים. כאן טעותו של הלבן היא פתיחת אגף המלכה והתקדמות הרגלים ולאחר מכן הצרחה גדולה תוך חשיפת המלך לסיכון רב. כדי לראות את המשחקים, יש לאפשר בדפדפן שלכם ג'אווהסקריפט. [Event "Match (active)"] [Site "Oslo (Norway)"] [Date "1996.??.??"] [EventDate "?"] [Round "3"] [Result "0-1"] [White "Simen Agdestein"] [Black "Zsuzsa Polgar"] [ECO "D31"] [WhiteElo "?"] [BlackElo "?"] [PlyCount "42"] 1.d4 d5 2.c4 e6 3.Nc3 c6 4.e3 Nf6  {זוהי פתיחת גמביט המלכה הנדחה בהסתעפות המכונה סמי סלבית} 5. b3 {מסע נדיר יחסית. פו3 הוא מסע מקובל.} Nbd7 6.Bb2 {מסע הגיוני לאחר ב-3. בדרך כלל ממקובל לפתח את הכלים באגף המלך ולהצריח לאגף זה, בשעה שהלבן מכין את אגף המלכה להצרחה גדולה} Bd6 {הכנה להצרחה קטנה.} 7.Qc2 O-O 8.O-O-O {הלבן הצריח אבל המלך הלבן לא נראה בטוח כבר בשלב זה. השחור יפעל במרץ על מנת לפתוח את הטורים באגף המלכה.} a5  9.Nf3 {הלבן ממשיך לפתח את הכלים באגף המלך} a4 {השחור מתקדם לפתיחת טור א'. הקרבת הרגלי היא זמנית ונועדה להפעיל לחץ במהירות על עמדת הלבן.} 10.Nxa4 dxc4  {אי פאשר להכות בחזרה עם הרץ שכן ב5 יאיים הן על הרץ ב-ג4 והן על הפרש ב-א4} 11.bxc4 b5  12.cxb5 cxb5 13.Bxb5 {ללבן יתרון של שני רגלים, אך כל אגף המלכה פרוץ והמלך לא מוגן על ידי רגלים} Ba6  { החלפת הרץ במצב של מינוס שני רגלים איננה אינטואיטיבית. הרעיון הוא לפתוח את הדרך לצריח השני כך שיוכל להתקיף גם הוא את אגף המלכה.} 14.Bxa6 Rxa6  15.Nd2 {ניסיון לצרף כלי להגנת המלך הלבן. ניסיון להבריח את המלך לאגף המלך יצריך 5–6 מסעים, ומייד לאחר מד2 יבוא מהא5+ ומאיים על הפרש, איום שמחייב פג3. צג8 כופת את הפרש, ולאחר מכן השחור יכול לצרף עוד כלים להתקפת הפרש הלבן.} Qa8 {בדרך כלל לא רצוי למקם את המלכה בפינת הלוח, אך במקרה זה נוצר איום על הפרש ב-א4, בנוסף המלכה מאיימת על ז2.}  16.Nc3 Rc8  {כך הושלמה פריסת הכלים השחורים בהתקפה. הפרש כפות.} 17.Ndb1 Rxa2 { השחור מחזיר לעצמו רגלי, שכן לא ניתן להכות את הצריח כי הפרש כפות. בנוסף הרץ ב-ב2 כפות אף הוא. } 18.Rd3 Nd5  {השחור מאיים על הפרש הלבן ובנוסף מאיים להגיע ל-ב4 ולאיים על המלכה והצריח.} 19.Qb3 Nb4  20.Rd2 Qxg2  21.Rhd1 Qb7  { הלבן נכנע לאחר מסע זה. השחור מאיים פד3+ והמלכה נופלת.} 0-1 מדיה וקבצים בנושא סוזן פולגאר בוויקישיתוף אתר האינטרנט הרשמי של סוזן פולגאר (באנגלית) סוזן פולגאר, ברשת החברתית אקס (טוויטר) סוזן פולגאר, באתר צ'סגיימס (באנגלית) סוזן פולגאר, באתר פיד"ה (באנגלית) סוזן פולגאר, באתר אנציקלופדיה בריטניקה (באנגלית) הבלוג של סוזן פולגאר (באנגלית) National championship chess team bolts for new university, אתר yahoo, ‏8 באפריל 2012